देवघर : दू दिवसीय अंतरराष्ट्रीय मैथिली सम्मेलन 22 आ 23 दिसंबर केँ स्थानीय टाउन हाल मे आयोजित कैल जाओत जाहिमे देश-विदेशक लोक भाग लेता। एहि सम्मेलनक महासचिव डॉ. बैद्यनाथ चौधरी बैजू बतौलैथ जे सम्मेलन केँ सफल बनाबय के तैयारी जोरशोर सऽ कैल जा रहल अछि। जाहिमे मिथिला मे ज्ञान उद्योगक संभावना पर विस्तार सऽ चर्चा कैल जाओत। एहि सऽ पूर्व दिल्ली, मुंबई, कोलकाता, चेन्नई, तिरुपति, काठमांडू आ गुवाहाटी मे इ सम्मेलन आयोजित भऽ चुकल अछि। मौका पर राजनीतिक, समाजसेवी, साहित्यकार, पत्रकार आदि लोककेँ मिथिला रत्न सऽ सम्मानित कैल जाओत। सम्मेलन कऽ लऽ आयोजन समितक गठन कैल गेल अछि। जाहिमे पूर्व मंत्री कृष्णानंद झा केँ संरक्षक बनाओल गेल हँ। एकरा संगे वशिष्ट नारायण झा केँ स्वागताध्यक्ष, विष्णुकांत झा केँ सचिव बनाओल गेल हँ। सम्मेलन मे पंडा धर्मरक्षणी सभाक महामंत्री दुर्लभ चरण मिश्र केँ विशेष रूप सऽ आमंत्रित कैल गेल हँ। कार्यक्रमक दोसर दिन कवि सम्मेलन आ 24 दिसंबर केँ बाबा मंदिर प्रांगण मे भजन संध्याक आयोजन कैल जाओत। मैथिली अकादमी पटनाक अध्यक्ष कमलाकांत झा सम्मेलनक दौरान रंगारंग सांस्कृतिक कार्यक्रमक प्रस्तुति होयबाक बात कहलैथ। 